Indtil onsdag morgen har politiet modtaget 10-12 henvendelser omkring en den 59-årige mands færden lørdag aften. Ingen af dem har dog bragt politiet nærmere en opklaring af, hvad der skete omkring midnatstid lørdag, hvor den 59-årige blev ramt af et knivstik nær hjertet. - Det går lidt langsomt, det må vi indrømme. Hver henvendelse skal vi undersøge i dybden, for at klarlægge om den er vigtig for sagen, siger Vicepolitikommissær Allan Overgaard fra Nordjyllands Politi. Alligevel vil politiet meget gerne høre fra vidner, der kan have set manden i tidsrummet mellem klokken 23.15 og 00.25 natten til søndag. - Der var mange mennesker i byen, så der må jo være nogen, der har set forurettede, siger Allan Overgaard. Nordjyllands Politi kan kontaktes på 114

Referat:
En række henvendelser fra borgere har ikke hjulpet politiet i Aalborg nærmere en opklaring af lørdagens knivoverfald på en 59-årig mand.